b'\n_START_ARTICLE_\nLjubica Ratkajec Ko\xc4\x8dica\n_START_SECTION_\n\xc5\xbdivljenjepis\n_START_PARAGRAPH_\nLeta 1951 se je v Zagrebu vpisala na petletno strokovno \xc5\xa1olo, na oddelek za keramiko in porcelan, kjer je leta 1956 tudi diplomirala. Kasneje se je uveljavila kot vodilna preoblikovalka keramike oblikovalka stekla, zaradi \xc4\x8desar se je preselila v Roga\xc5\xa1ko Slatino , kjer je med letoma 1958 in 1969 kot delala v steklarni kot industrijska oblikovalka stekla. Leta 1969 je pridobila status likovne umetnice uporabne umetnosti in za\xc4\x8dela samostojno ustvarjati na podro\xc4\x8dju oblikovanja stekla in keramike. Od leta 1963 je sodelovala na razli\xc4\x8dnih samostojnih in skupinskih razstavah na Hrva\xc5\xa1kem in v Sloveniji, pa tudi drugod v tujini, kjer je v ve\xc4\x8dini razstavljala steklo in keramiko. Leta 1972 je imela prvo samostojno razstavo v Roga\xc5\xa1ki Slatini._NEWLINE_Je redna \xc4\x8dlanica Zdru\xc5\xbeenja likovnih umetnikov za uporabno umetnost Hrva\xc5\xa1ke, od leta 1978 pa je tudi \xc4\x8dlanica Dru\xc5\xa1tva oblikovalcev Slovenije._NEWLINE_Danes je znana tudi po tem, da \xc5\xbee od leta 1988 za revijo Jana izdeluje skulpture za Slovenko leta ter protokolarna in poslovna darila za protokol republike Slovenije.'